Guvernul de la Londra a respins campania lui Marcus Rashford, atacantul lui Man. United, de a extinde mesele gratuite pentru elevii săraci.
Campania lui Rashford de a extinde mesele gratuite pentru elevi a fost respinsă. Guvernul britanic spune că nu școlile sunt responsabile de mâncarea copiilor. Peste 200.000 de copii din UK au fost nevoiţi să sară peste mese în carantină.
Niciun copil nu ar trebui să rabde de foame în 2020. O spune atacantul de la Manchester United, Marcus Rashford. Asta după ce guvernul Boris Johnson (foto) i-a respins campania prin care elevii din familiile britanice sărace să primească mese calde gratuite și atunci când sunt în vacanță. Fotbalistul nu renunță și spune că va lupta pentru copii. Mai ales că se apropie Crăciunul."Sper că guvernul se va răzgândi în ceea ce priveşte decizia de a opri bonurile pentru mese gratuite. Din cauza COVID-ului, siutaţia este complet diferită pentru întreaga lume, aşa că circumstanţele se schimbă", a declarat Marcus Rashford.Guvernul britanic parcă seamănă cu cel al României. Mese bogate pentru unii și promisiuni de mai bine pentru alții. Guvernul Boris Johnson spune că școlile nu sunt responsabile de hrana copiilor. Dar promite că va găsi o soluție.